(ફૂલછાબ ન્યૂઝ) અમદાવાદ તા.7: ગાંધીનગર સચિવાલયમાં દિપડાએ દેખા દઇને ખળભળાટ મચાવ્યો હતો તેની શાહી હજી સુકાઇ નથી ત્યાં આજે ફરીથી જીઇબી પાવર સ્ટેશન પાસે દિપડા જેવા શંકાસ્પદ પ્રાણીએ સીસીટીવીમાં દેખા દેતા ગાંધીનગરમાં ફરીથી ખળભળાટ મચી ગયો હતો. ગાંધીનગર બોર નંબર-27 પાસે દીપડા જેવું પ્રાણી સીસીટીવી કેમેરામાં દેખાયું હતું આથી ફરીથી ગાંધીનગરમાં દીપડો દેખાયાની ચર્ચા જોર શોરથી થઇ હતી પણ વન વિભાગે તાબડતોબ તપાસ કરતા જંગલી બિલાડી જેવું જણાયું છે તેથી રાહતનો દમ લીધો હતો પણ થોડા સમય માટે ગાંધીનગરના નિવાસીઓમાં ભયનો માહોલ ફેલાયો હતો.